ধীরে ধীরে কাজের গুরুত্ব বাড়তে থাকল। তখন ক্লায়েণ্টেরা কেউ প্রমোটার, কেউ বেওসাদার, কেউ বিরোধী পার্টির ত‍্যাঁদোড় লোক। আলতার নাম ডাক বাড়ল। ট‍্যাঁকে ট‍্যাকা আসতে লাগল। ঘরে বাইরে খাতির বাড়ল। পুলিন তো কবেই শখ আহ্লাদ প্রেম পিরীতির ঘরে আগল দিয়েছে। সর্বক্ষণ আলতার মতে মতি দিতে দিতে সে ক্লান্ত। তার উপর আলতার সেবাযত্নের পান থেকে চুন খসলে সেদিন গোটা পাড়ায় চার রিখটার স্কেলের ভূমিকম্প হয়।